**Құдайға қанша беруім керек?**

***«Мынадай адам шынымен бақытты:***

***Ол құдайсыздар кеңесіне бармайды,***

***Күнәкарлар жолымен де жүрмейді,***

***Мазақтаушылармен бірге отырмайды.***

***2Қайта, ол Жаратқанның тәліміне қуанады,***

***Күні-түні сол туралы ойланады.»***

***(Забур 1:1-2)***

Сізге қойғым келген екі сұрағым бар, бірінші сұрақ: Құдайға көбірек берген сайын, сол адамға соғұрлым көбірек қайтарылатыны рас па? Сіздің жеке өміріңізде солай болған кез болды ма? Немесе сіз: «Қауымдар бұл идеяны менің ақшамды алу және қаржылық жағынан күшті болу үшін пайдаланады!» деп ойлайсыз ба?

Екінші сұрақ: Киелі кітапта бұл шындықты дәлелдейтін сөздер бар ма? Исаның Өзі: «Беріңдер, сонда сендерге де беріледі: шайқап, нығыздап толтырып, тасып-төгілген мөлшерде салып беріледі. Сендер өзгелерге қолданған өлшем өздерің үшін де қолданылмақ» деп айтқан еді ғой. (Лұқа 6:37). Ол сонда Өз сөзінде тұрмайды дегенді білдіре ме?

Алдымен, Дон Финни есімді адам туралы айтып бергім келіп тұр. Бір күні Дон маған: «Менің үйіме қонаққа келіңіз, сізге өзімнің кітаптар коллекциямды көрсеткім келеді!» - деді. Ескі кітаптарға, әсіресе Мартин Лютердің қолтаңбасы бар кітаптарға деген қызығушылығымды біле тұра, мен оның шынымен кітап сөрелерінен көне былғарыдан жасалған кітаптарды алып шығады деп күттім. Бірақ ол ас үйдегі шкафқа барып, қаржылық жазбалармен толтырылған қалың кітапты суырып алды. Оны үстелге қойып, Дон былай деп түсіндірді: «Мен 40 жыл бойы Құдайдың алдында өз қаржымды қадағалап отырдым және біз ешқашанда Жаратқан Иенің бізге бергенінен артық бере алмайтынымызды дәлелдедім». Оның сол кітапшысында әдемілеп жазылған барлық тапқан табысымен, берген оңдықтары жазылған еді. Сөйтіп кітабының соңғы парағын көрсетіп: «Мен Құдайға ондығымды көбірек берген сайын табысым да көбейе берді» деді.